
H O T Ă R Â R E A
nr. 352 din 30.10.2019
privind aprobarea aderării Comunei Giarmata la Asociația de Dezvoltare Intercomunitară  „Societatea Metropolitană de Transport Timișoara”

CONSILIUL LOCAL al Comunei Giarmata, județul Timiș, întrunit în ședința ordinară din data de 30.10.2019:
	Având în vedere:
· referatul de aprobare al domnului primar ing. Bunescu Virgil;
· raportul de specialitate întocmit de Compartimentul Juridic;
· prevederile Legii nr. 92/2007 a serviciilor de transport public local;
· prevederile Legii nr. 51/2006 privind serviciile comunitare de utilităţi publice;
· că a fost îndeplinită procedura reglementată de prevederile Legii nr. 52/2003 privind transparența decizională în administraţia publică;
· avizul favorabil acordat de comisiile de specialitate din cadrul Consiliului Local Giarmata;
         În temeiul art. 129 alin. (2) lit. e) și alin. (9) lit. c), art. 139 alin. (1) și 196 alin. (1) lit. a) din Ordonanţa de Urgenţă  nr. 57/2019privind Codul administrativ;

H O T Ă R Ă Ș T E :
ART.1. Se aprobă aderarea Comunei Giarmata la Asociația de Dezvoltare Intercomunitară  „Societatea Metropolitană de Transport Timișoara” în scopul prestării și dezvoltării intercomunitare a transportului public de persoane.
ART.2. (1) Se desemnează Primarul în funcție al comunei Giarmata, domnul                         ing. Bunescu Virgil având CNP 1560313354857, identificat cu CI seria TZ nr. 203228, eliberată de SPCLEP Timișoara, la data de 06.03.2015, ca reprezentant al comunei Giarmata și al Consiliului Local Giarmata în cadrul Adunării Generale a Asociației de Dezvoltare Intercomunitară „Societatea Metropolitană de Transport Timișoara”.
(2) Primarul comunei Giarmata poate desemna prin dispoziție reprezentanții Comunei Giarmata în organismele de decizie/execuție ale asociației.
ART.3. Cu ducerea la îndeplinire a prezentei hotărâri se încredințează Primarul Comunei Giarmata, care poate semna în numele Consiliului Local al Comunei Giarmata toate actele necesare aderării Comunei Giarmata la Asociația de Dezvoltare Intercomunitară „Societatea Metropolitană de Transport Timișoara”.
ART.4. Prezenta hotărâre a fost adoptată cu un număr de  15 voturi „pentru”,                             0  ,,împotrivă”, 0 ,,abțineri”.
ART. 5. Prezenta hotărâre se comunică:
· Instituției Prefectului – Județul Timiș;
· primarului Comunei Giarmata;
· Asociația de Dezvoltare Intercomunitară  „Societatea Metropolitană de Transport Timișoara”;
· se va afișa.

